Rikunarita-ORG/Wikinium huggingface dataset:
# Protest

**Protest** sa vníma ako prejavenie nesúhlasu, pričom sa používajú ústne, alebo písomné prostriedky.

## Ústny protest

Ústne protesty sa považujú za najčastejšie používané formy protestu. Protestujúci dav používa na vyjadrenie nesúhlasu transparenty, pokriky a skandovanie.

## Písomný protest

Písomný protest môže vydať aj jedna osoba (napr.: petícia, sťažnosť). Takáto forma protestu sa používa väčšinou menšími organizáciami alebo jednotlivcami.
# Clark v. Community for Creative Non-Violence

**Clark v. Comunity for Creative Non-Violence** (468 U.S. 288, 1984) je spor pred Najvyšším súdom USA v otázke slobody prejavu.

## Opis sporu

Začiatkom zimy 1982 združenie Comunity for Creative Non-Violence podporujúce a presadzujúce zvýšenie
verejných financií pre ľudí bez domova plánovalo v národnom parku Lafayette Park
v hlavnom meste Washington (D.C.) zriadiť týždňový stanový tábor, aby upozornilo na
problém bezdomovcov. Uvedená iniciatíva však bola zakázaná správou parku z dôvodu
všeobecného zákazu stanovania v národných parkoch. Organizácia sa obrátila na súd a
namietala porušenie slobody prejavu. Federal Distric Court rozhodol, že zákaz
stanovania v národných parkoch je všeobecne záväzný a platí pre všetkých občanov bez
rozdielu ich úmyslu. Odvolací súd však toto rozhodnutie zmenil a dal za pravdu
združeniu. Najvyšší súd však v spore zrušil judikát odvolacieho súdu a potvrdil
rozhodnutie Federal Distric Court a zároveň vyhlásil, že postup správy parku nebol
v rozpore s Ústavou.

## Externé odkazy

* FindLaw (anglicky)
# Nepriama daň

**Nepriama daň** je daň, ktorá sa platí „nepriamo“ prostredníctvom jej zaplatenia v cene tovaru a služby, teda daň pri ktorej platiteľ dane a daňovník nie sú tá istá osoba.

Na Slovensku existujú v roku 2024 tieto nepriame dane:

* dane zo spotreby (spotrebné dane v širšom zmysle):
	+ univerzálne:
		- daň z pridanej hodnoty
	+ selektívne (spotrebné dane v užšom zmysle)
		- ... *pozri v článku spotrebná daň (selektívna)*
* daň z poistenia (existuje od roku 2019; dá sa sčasti považovať aj za spotrebnú daň)
# Verejný ochranca práv

|  |
| --- |
| Právo |
| Odvetvia práva |
| **Verejné právo**: Ústavné · Trestné · Správne · Finančné · Európske · Medzinárodné · Kánonické · Konfesné

---

**Súkromné právo**: Občianske · Pracovné · Rodinné · Obchodné · Medzinárodné právo súkromné |
| Deľba moci |
| **Výkonná moc**: Hlava štátu · Panovník · Prezident (SR) · Vláda (SR) · Ministerstvo

---

**Zákonodarná moc**: Parlament · Senát · Národná rada SR

---

**Súdna moc**: Súd · Ústavný súd (SR) · Najvyšší súd · Krajský súd · Okresný súd · Súdna rada · Prokuratúra · Ombudsman · NKÚ |
| Právne predpisy |
| Ústava (SR) · Ústavný zákon · Zákon · Nariadenie vlády · Uznesenie vlády · Vyhláška · Opatrenie · Výnos |
| Ďalšie pojmy |
| Právna skutočnosť · Právny akt · Právny predpis · Právna norma

---

Štát · Forma štátu · Občan · Politická strana · Voľby · Referendum

---

Medzinárodná zmluva · Medzinárodná organizácia |
| z • d • u |

**Verejný ochranca práv** alebo (mimo Slovenska aj) **ombudsman** (zo švédskeho *ombud*: „hovorca, predstaviteľ, poverenec, dôverník“) je nezávislý ústavný orgán (úradník), ktorý na základe podnetov (sťažností občanov) alebo z vlastnej iniciatívy kontroluje a namieta výkon činnosti exekutívy a ďalších orgánov štátnej správy a samosprávy, a prípadne aj preveruje zneužívanie verejnej moci, bez toho, aby tieto negatíva mohol meniť alebo odstrániť. Spravidla sa zodpovedá len parlamentu (je jeho „poverencom“). Funkcia vznikla vo Švédsku a rozsah pôsobnosti a jeho právomoci sa v jednotlivých krajinách líšia.

Na Slovensku bol úrad verejného ochrancu práv zriadený zákonom č. 564/2001 s účinnosťou od 1. januára 2002. Ochrancami práv boli postupne Pavel Kandráč, Jana Dubovcová, Mária Patakyová, aktuálne zvoleným je Róbert Dobrovodský.

## Dejiny

Funkciu zriadil švédsky kráľ Karol XII. v roku 1713, kedy poveril ombudsmana dohľadom nad správaním kráľovských úradníkov počas jeho exilu v Turecku. Neskôr sa tento úradník stal vo Švédsku kancelárom justície. V roku 1809 inštitút zakotvili aj vo švédskej ústave. V dvadsiatom storočí prenikol úrad ombudsmana do štátov takmer celého sveta. Mimo škandinávskych krajín vznikol najskôr v Nemecku (1959).

## Rozšírenie

Začiatkom 90-tych rokov existoval asi v 60 štátoch, okolo roku 2000 existoval už v 111 štátoch, v monarchiách (Švédsko, Nórsko, Holandsko, Dánsko), republikách (Francúzsko, Fínsko, Rakúsko), štátoch s anglo-americkým právnym systémom (Spojené kráľovstvo, USA, Kanada), afrických štátoch (Ghana, Nigéria), štátoch Ázie (Filipíny, Izrael, Pakistan), či v Austrálii. Oneskorene vznikol aj v štátoch budujúcich demokraciu (Španielsko, Portugalsko, Poľsko, Maďarsko, Litva, Lotyšsko, Rusko, Rumunsko, Slovinsko, Slovensko, Česko, atď.).

Jeho pomenovanie, postavenie a náplň činnosti sa mení podľa krajiny: Vo Francúzsku sa ombudsman napríklad označuje ako *mediateur*, v Portugalsku ako *provedor de justica*, v Španielsku ako *defensor del pueblo*, v Holandsku ako *nationale ombudsman*, v Poľsku ako *rzecznik praw obywatelskich*, v Česku ako *veřejný ochránce práv*, na Slovensku ako *verejný ochranca práv*.

## Referencie

## Externé odkazy

* Kancelária slovenského verejného ochrancu práv
# Kapitol (sídlo kongresu)

O jednom zo siedmych pahorkov Ríma pozri *Kapitol.*

|  |
| --- |
| Kapitol (United States Capitol) |
| budova Kongresu Spojených štátov |
|  Kapitol z východnej strany  |
| Štát |  Spojené štáty |
| Mesto | Washington D.C. |
|  |
| Súradnice | ﻿ / ﻿ |
|  |
| Štýl | americký neoklasicizmus |
|  |
|
 |
|  Poloha v rámci lokality (interaktívna mapa)
 |
|  |
| **Wikimedia Commons:**  United States Capitol |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Kapitol** alebo **Kapitol Spojených štátov** (angl. United States Capitol, niekedy angl. Capitol Building) je neoklasicistická budova, v ktorej zasadá Kongres Spojených štátov (zákonodarný orgán). Nachádza sa na Capitol Hill, na východnej strane National Mall vo Washingtone D.C.

## Galéria

* Kapitol Spojených štátov z východnej strany
* Kupola
* Areál
* Miesto zasadania Snemovne reprezentantov
* Miesto zasadania Senátu

## Referencie

## Pozri aj

* Biely dom

## Iné projekty

Commons* Commons ponúka multimediálne súbory na tému **Kapitol (sídlo kongresu)**

## Zdroje

* *Tento článok je čiastočný alebo úplný preklad článkov United States Capitol na anglickej Wikipédii a Kapitol Spojených států amerických na českej Wikipédii.*
* *Informácie v infoboxe sú sčasti alebo úplne prebrané z infoboxu článku United States Capitol zverejneného na anglickej Wikipédii.*

|  |  |
| --- | --- |
|  | Architektonický portál |
# Federal Hall

Federal Hall National Memorial (predtým *Federal Hall* či *US Customs House*) na križovatke Wall Street a Broad Street.
**Federal Hall** bola budova na 26 Wall Street na Dolnom Manhattane v meste New York v Spojených štátoch postavená v roku 1700.

Slúžila najskôr ako radnica mesta New York, potom ako prvé sídlo kongresu Spojených štátov amerických po prijatí Ústavy. Bola tiež miestom, kde v roku 1789 prebehla inaugurácia Georga Washingtona ako prvého prezidenta Spojených štátov. Túto udalosť symbolizuje bronzová socha na schodoch pred dnešnou podobou tejto budovy postavenej medzi rokmi 1834 a 1842 ako **US Customs House**.

Pôvodná Federal Hall bola zbúraná v roku 1812. Dnešná verzia nesie meno **Federal Hall National Memorial** a slúži ako múzeum oslavujúce udalosti, ktoré sa udiali na tomto mieste. Expozícia zahrňuje interaktívne miestnosti venované americkej Ústave či listine práv, ktorá tu bola prednesená prvému Kongresu Jamesom Madisonom.

## Galéria

* Pôvodná Federal Hall, sídlo Kongresu. Obraz z roku 1790 od Amosa Doolittlea.
* Bronzová socha Georgea Washingtona na schodoch pred Federal Hall National Memorial.
* Olejová maľba zobrazujúca udalosť Washingtonovej prísahy z 30. apríla roku 1789.
* Mramorové stĺpy vo vnútri rotundy, pohľad zvnútra.

## Pozri aj

* Prísaha prezidenta Spojených štátov amerických
* Ústava Spojených štátov amerických
* Kongres Spojených štátov
* Zoznam prezidentov USA

## Iné projekty

Commons* Commons ponúka multimediálne súbory na tému **Federal Hall**

## Externé odkazy

* Oficiálne webové stránky

## Zdroj

*Tento článok je čiastočný alebo úplný preklad článku Federal Hall na českej Wikipédii.*
# Kvórum

**Kvórum** je najnižší počet členov v určitej inštitúcii, ktorý je potrebný (podľa dohody alebo predpisu) na prijatie určitého rozhodnutia.

Výraz sa najčastejšie vzťahuje na počet prítomných poslancov parlamentu alebo iného snemu pri danom hlasovaní, počet prítomných členov valného zhromaždenia spoločnosti pri danom hlasovaní, alebo na minimálny počet hlasov, ktorý musí politická strana dostať vo voľbách, aby sa dostala do parlamentu (tzv. volebné kvórum resp. volebná klauzula).

Niektoré obzvlášť dôležité hlasovania vyžadujú zvýšené kvórum, ktoré sa nazýva kvalifikovaná väčšina.

## Národná rada Slovenskej republiky

Kvórum pre uznášaniaschopnosť Národnej rady Slovenskej republiky tvorí jednoduchá väčšina, čiže viac než ½ jej členov, t.j. 76 poslancov. Za prijatie ústavného zákona alebo jeho zmeny musia v NR SR hlasovať ⅗ všetkých poslancov, teda apoň 90.

## Referencie

## Pozri aj

* Volebné kvórum
* Národná rada Slovenskej republiky
# Bushovci

Rodina **Bushovcov** pochádza z mesta Columbus v štáte Ohio. V 20. storočí sa stala jednou z najdôležitejších rodín z hľadiska vplyvu na politiku v USA. V januári 2005 britský týždenník The Economist označil rodinu Bushovcov za najúspešnejšiu politickú dynastiu v amerických dejinách.

## Rodokmeň

* Samuel P. Bush (\*1863 – † 1948), blízky poradca prezidenta Hoovera, predseda americkej „Národnej asociácie výrobcov“.
	+ Prescott Bush (\*1895 – † 1972), syn Samuala P. Busha, pôsobil ako americký senátor za štát Connecticut.
		- Prescott Bush, Jr. (\*1922), najstarší syn Prescotta Busha, pracoval ako predseda „Americko-čínskej obchodnej komory“.
		- George H. W. Bush (\*1924), druhý syn Prescotta Busha staršieho, bol 41. prezidentom USA, 40. víceprezidentom USA, a kongresmanom z Houstonu, veľvyslancom v OSN a riaditeľom CIA.
			* George W. Bush (\*1946), najstarší syn Georga H.W. Busha, 43. prezident USA a 46. guvernér štátu Texas.
				+ Barbara a Jenna Bushová (\*1981).
			* Jeb Bush (\*1953), druhý syn Georga H.W. Busha, 43. guvernér štátu Florida.
				+ George P. Bush, syn Jeba Busha. Často je považovaný za ďalšieho kandidáta na prezidentský post, hoci môže kandidovať až vo voľbách v roku 2012.
			* Neil Bush (\*1955), tretí syn Georga H. W. Busha.
				+ Lauren Bushová (\*1984), modelka pre módneho návrhára Tommy Hilfigera.
			* Marvin Bush (\*1956)
			* Dorothy Bushová (\*1959)
		- Nancy Bush Ellis (\*1926)
			* John Prescott Ellis, konzultant pôsobiaci v oblasti médií. Pracoval aj pre stanicu Fox News počas prezidentských volieb v roku 2000.
		- Jonathan Bush
			* Billy Bush
# Newt Gingrich

|  |
| --- |
| Newt Gingrich |
|
americký politik, historik, spisovateľ a futurológ |
| Narodenie | 17.6.194317. jún 1943 (83 rokov) Harrisburg, Pensylvánia, USA |
| Podpis |  |
| Odkazy |
| Webstránka | newt.org |
| Commons |  Newt Gingrich |
|

|  |  |
| --- | --- |
|  |  Biografický portál |

 |

**Newt Gingrich** (\* 17. jún 1943, Harrisburg, Pensylvánia, USA) je americký politik, historik, spisovateľ a futurológ.

## Kariéra

Newt Gingrich je od roku 1979 členom Kongresu Spojených štátov. Titul PhD získal z histórie. Vyučoval na Reinhardt College vo Waleske v Georgii v USA. Spolupracuje s manželmi Tofflerovcami. Publikoval viacero kníh, v ktorých predstavil svoju víziu budúcej podoby USA. Žije vo Washingtone, D.C. v USA.

## Dielo

### Knihy

* *To Renew America*, . HarperCollinsPublishers, New York, NY 1995
* *Winning the Future*, Regnery Publishing, 2005

### Predslovy

* *A Citizen´s Guide to Twenty-First Century In: Toffler, Alvin and Heidi: Creating a New Civilization. The Politics of the Third Wave.* Foreword by Newt Gingrich. The Progress and Freedom Foundation, 1994, Turner Publishing, Inc., Atlanta, Georgia 1995

## Iné projekty

Commons* Commons ponúka multimediálne súbory na tému **Newt Gingrich**

## Externé odkazy

* Oficiálna stránka
# Frank Knight

|  |
| --- |
| Frank Knight |
| americký ekonóm |
| Narodenie | 7. november 1895 McLean County, Illinois, USA |
| Úmrtie | 15. apríl 1972 (76 rokov) Chicago, Illinois, USA |
|

|  |  |
| --- | --- |
|  |  Biografický portál |

 |

**Frank Knight** (\* 7. november 1895, McLean County, Illinois, USA - † 15. apríl 1972, Chicago) bol americký profesor ekonómie na katedre ekonómie Chicagskej univerzity.

Je považovaný za predchodcu alebo *zakladateľa* chicagskej školy aj napriek tomu, že pojem chicagska škola sa začal používať až v súvislosti s jeho žiakmi Miltonom Friedmanom, Georgom J. Stiglerom.
Na rozdiel od väčšiny predstaviteľov chicagskej školy nebol Knight zástancom metodologického pozitivizmu.

Knight bol jedným zo zakladateľov Mont Pelerin Society.

## Bibliografia

* *Risk, Uncertainty and Profit*, 1921
* *"Ekonomická teorie a nacionalizmus", 1934*
* *"Etika konkurence a další eseje" (The Ethics of Competition and Other Essays)*, 1935
# Hudson Institute

Logo
**Hudson Institute** je americký výskumný inštitút. Založil ho v roku 1961 americký futurológ a stratég Herman Kahn po svojom odchode z RAND Corporation. Zaoberá sa dlhodobým prognózovaním a tvorbou scenárov. Sídli v New Yorku.

## Externé odkazy

* Oficiálna stránka inštitútu (po anglicky)
# AT&T

|  |
| --- |
| AT&T |
|  |
| Právna forma | Incorporated |
| Odvetvie | Telekomunikácie Technológie Masmédia Zábavný priemysel |
| Založená | 5. október 1983 (právna forma Inc.) |
| Zakladateľ | Alexander Graham Bell Gardiner Greene Hubbard Thomas Sanders |
| Sídlo | Whitacre Tower, Dallas, Texas Spojené štáty |
| Vedenie | William E. Kennard (Chairman of the Board) John Stankey (CEO) Pascal Desroches (Senior Executive Vice President a Chief Financial Officer) |
| Územný rozsah | Celosvetový |
| Produkcia | Satelitná televízia, Pevné linky, Mobilné telefóny, Internetové služby, Širokopásmové pripojenie, Domáca bezpečnosť, IPTV, OTT služby, Sieťová bezpečnosť, Filmová produkcia, Televízna produkcia, Káblová televízia, Spoplatnená televízia, Vydavateľstvo, Podcasting, Športový manažment, Tlačová agentúra, Vysielanie, Počítačové hry, Let's Play, Tématické parky, Streaming, Hudba, Rádio, Webové portály |
| Zamestnancov | 230 000 |
| Divízie | AT&T Communications WarnerMedia AT&T Latin America |
| Web | att.com |

**AT&T** (ang. American Telephone and Telegraph) je americká telekomunikačná spoločnosť. Guľa, ktorá je logom firmy, bola vytvorená Saulom Bassom v roku 1983.

## História

Spoločnosť AT&T bola založená 3. marca 1885, mala slúžiť ako celoštátna telefonická sieť. Činnosť začala AT&T v New Yorku. Sedem rokov potom sa sieť rozšírila do Chicaga a v roku 1915 do San Francisca. V roku 1927 bolo vytvorené transatlantické spojenie, ktoré využívalo rádiové vlny, nie klasické telefónne káble. Až v roku 1957 bolo vytvorené káblové spojenie.

Od roku 1924 trvali spory, ktoré skončili 8. januára 1982, po ktorých bola AT&T uznaná Ministerstvom spravodlivosti USA za monopol. 1. januára 1984 sa sedem regionálnych spoločností oddelilo od pôvodnej a stali sa neutrálne (tzv. „Baby Bells“). Tieto spoločnosti prevzali lokálne telefónne linky. Ako dôsledok toho klesla hodnota AT&T o 70 %. Spoločnosť vlastnila významný technický ústav (Bell Labs), ktorý bol miestom vzniku významných objavov vo svete informačných technológii ako bol systém UNIX a jazyk C a C++. Bellove laboratóriá boli v roku 1996 transformované na Lucent Technologies, Inc.

S poklesom medzinárodných telefónnych rozhovorov, ktoré ponúkala AT&T, došlo k pádu na trhu. 27. januára 2005 vydali noviny New York Times správu, že SBC Communications, jedna z dcérskych spoločností, ktorá vznikla v roku 1984, odkúpila AT&T za 16 miliárd dolárov. Transakcia sa uskutočnila 18. novembra 2005. Keďže názov spoločnosti AT&T bol v širokom povedomí verejnosti, premenovala sa firma SBC Communications na AT&T.

V roku 2006 spoločnosť odkúpila operátora Cingular a v roku 2007 pozvoľna zmenila názov novovzniknutej spoločnosti na AT&T.

AT&T začala ako prvá na svete predávať mobilné telefóny iPhone od spoločnosti Apple Inc. a to od 20. júna 2007.

## Referencie

## Iné projekty

Commons* Commons ponúka multimediálne súbory na tému **AT&T**

## Zdroj

*Tento článok je čiastočný alebo úplný preklad článku AT&T na českej Wikipédii.*
# Washingtonská zmluva (1922)

**Washingtonská zmluva** alebo **Washingtonská námorná zmluva** bola zmluva ktorú uzatvorili po prvej svetovej vojne päť najmocnejších námorných veľmocí: Spojené kráľovstvo, USA, Japonsko, Francúzsko a Taliansko (ZSSR vtedy ešte nemal vybudovanú veľkú námornú silu, a po cárskom Rusku nezostalo mnoho lodí) 6. februára 1922. V zmluve sa stanovili celkové tonáže národných loďstiev jednotlivých štátov, výtlak jednotlivých tried lodí a kaliber ich zbraní. Zmluva zostala v platnosti až do nástupu nacistov v Nemecku a na východe do zvýšenej militarizácie Japonska v rokoch 1934-1935, kedy tieto dva štáty porušili ustanovenia Washingtonskej zmluvy, a tým vlastne samotnú zmluvu anulovali.

Washingtonská zmluva určovala:

## Maximálnu tonáž loďstiev

| typ: | USA | Spojené kráľovstvo | Japonsko | Francúzsko | Taliansko |
| --- | --- | --- | --- | --- | --- |
| **Bojové lode** | 525 000 | 525 000 | 315 000 | 175 000 | 175 000 |
| **Lietadlové lode** | 135 000 | 135 000 | 81 000 | 60 000 | 60 000 |

## Maximálnu tonáž tried lodí a ich maximálny kaliber

|  | Bojová loď | Lietadlová loď | Krížnik |
| --- | --- | --- | --- |
| **výtlak (t)** | 35 000 | 27 000 | 10 000 |
| **kaliber diel (mm)** | 406 | 203 | 203 |

Vo Washingtonskej dohode nebolo definované koľko lietadiel môže byť na lietadlovej lodi, a naopak kaliber diel 203 mm na lietadlovej lodi sa neskôr ukázala ako zbytočne veľký.

Washingtonská dohoda definitívne odsunula Veľkú Britániu z pozície najväčšej námornej veľmoci, keďže tonáž USA bola stanovená v pomere 1:1 k tonáži Spojeného kráľovstva. Dovtedy Spojené kráľovstvo presadzovalo doktrínu, že výtlak jeho loďstva musí mať minimálne rovnaký výtlak ako súčet ďalších dvoch najväčších loďstiev na svete.

Následkom uzatvorenia zmluvy mnohé štáty obmedzili stavbu nových jednotiek, a prestavali existujúce lode, prípadne prepracovali už začaté stavby nových lodí. Napríklad prvé dve plnohodnotne pancierované japonské lietadlové lode boli práve prebudované ešte nedostavané krížniky. Znamenala však aj zmenu k modernizácii a zavádzaniu modernejších technológií na staršie jednotky.

Washingtonská zmluva ešte pred vypovedaním zo strany Tretej ríše a Japonska bola upravená na Londýnskej konferencii, kde došlo k stanovení výtlaku nižších tried, a k výtlaku nižších tried v jednotlivých loďstvách.

## Iné projekty

Wikizdroje* Wikizdroje ponúkajú pôvodné diela od alebo o **Washingtonská zmluva (1922)**

## Externé odkazy

* Washingtonská smlouva (po česky)
# Baltimore (Maryland)

Pohľad na centrum mesta
Vnútorný prístav v Baltimore
**Baltimore** je mesto na východe USA, najväčšie v štáte Maryland a jeho strategické centrum. Na území mesta žije 750 000 obyvateľov, v celej aglomerácii 2,2 milióna.

Centrum mesta reprezentuje Inner Harbor (Vnútorný prístav). Najviac pozornosti priťahuje historická fregata *USS Constellation* z roku 1854. Okolo sa týčia mrakodrapy, ako je to zaužívané v centrách amerických miest. Ďalšie lákadlá sú Národné akvárium, Prírodovedecké múzeum, pevnosť Fort McHenry alebo železničné múzeum Baltimore & Ohio Railroad.

Baltimore je významnou dopravnou križovatkou (námorný prístav, letisko BWI).

Baltimore je nechvalne známy svojou vysokou kriminalitou, ktorá je, na počet obyvateľov, vyššia ako v iných amerických metropolách, napr. New York. O problémoch v Baltimore pojednáva aj seriál z produkcie HBO The Wire.

## Osobnosti mesta

* Edgar Allan Poe (\* 1809 – † 1849), romantický básnik, prozaik, literárny teoretik a esejista
* Babe Ruth (\* 1895 – † 1948), bejzbalový hráč, považovaný za najlepšieho hráča všetkých čias
* John Rawls (\* 1921 – † 2002), filozof
* John Astin (\* 1930), herec a režisér
* Philip Glass (\* 1937), hudobný skladateľ
* Nancy Pelosi (\* 1940), demokratická politička, prvá žena vo funkcii predsedu americkej Snemovne reprezentantov
* Frank Zappa (\* 1940 – v 1993), gitarista, spevák a hudobný skladateľ
* Barry Levinson (\* 1942), filmový režisér
* Tom Clancy (\* 1947), spisovateľ
* Dwight Schultz (\* 1947), herec
* Charles S. Dutton (\* 1951), herec
* Marsha Sue Ivinsová (\* 1951), astronautka
* Edward Witten (\* 1951), matematik a fyzik
* David Hasselhoff (\* 1952), herec a spevák
* Bess Armstrongová (\* 1953), herečka
* Robert Lee Curbeam (\* 1962), astronaut
* Pam Shriverová (\* 1962), tenistka
* Parker Posey (\* 1968), herečka
* Thomas Jane (\* 1969), herec a režisér
* Julie Bowenová (\* 1970), herečka
* Nicole Ari Parkerová (\* 1970), herečka
* Jada Pinkettová-Smithová (\* 1971), herečka a speváčka
* Tracie Thomsová (\* 1975), herečka
* Anna Farisová (\* 1976), herečka
* Michael Phelps (\* 1985), plavec, olympijský a svetový rekordér, 14-násobný olympijský víťaz

## Partnerské mestá

* Alexandria, Egypt, 1995
* Aškelon, Izrael, 2005
* Bremerhaven, Nemecko, 2007
* Gbarnga, Libéria, 1973
* Janov, Taliansko, 1985
* Kawasaki, Japonsko, 1978
* Luxor, Egypt, 1982
* Odesa, Ukrajina, 1974
* Pireus, Grécko, 1982
* Rotterdam, Holandsko, 1985
* Sia-men, Čína, 1985

*Panoramatická fotografia mesta Baltimore*

## Iné projekty

Commons* Commons ponúka multimediálne súbory na tému **Baltimore (Maryland)**

## Externé odkazy

* Oficiálna stránka
# Reddit

|  |
| --- |
| Reddit |
|
Logo |
| URL | reddit.com |
| Typ stránky | Sociálna sieť |
| Registrácia | Povinná pre prístup |
| Vlastník | viacero vlastníkov |
| Tvorca | Steve Huffman, Aaron Swartz, Alexis Ohanian |
| Spustenie | 23. jún 2005 |

**Reddit** je webová stránka, ktorá kombinuje funkcie sociálnej siete a fóra, kde môžu registrovaní používatelia uverejňovať odkazy na akékoľvek informácie, ktoré sa im na internete páčia, a diskutovať o nich. Rovnako ako mnoho iných podobných webových stránok, aj Reddit udržiava systém hlasovania za príspevky, ktoré sa vám páčia – tie najpopulárnejšie končia na domovskej stránke webu. Reddit je jedna z najpopulárnejších webových stránok na svete – ide o 19. najnavštevovanejšiu stránku podľa Alexa Internet. Stránka má aplikáciu pre mobilné zariadenia na báze iOS a Android.

Názov Reddit tvorcovia vysvetľujú slovnou hračkou z angličtiny – „I read it on Reddit“.

## Referencie
# Letecké eso

Adolphe Pegoud, prvý človek označovaný za letecké eso, pri preberaní vyznamenania počas prvej svetovej vojny.
**Letecké eso** alebo **stíhacie eso** je vojenský pilot, ktorý zostrelil 5 alebo viac nepriateľských lietadiel. Výraz má pôvod v prvej svetovej vojne vo Francúzsku, keď tamojšie noviny písali o Adolphe Pegoudovi ako o leteckom ese po tom, čo ako prvý pilot zostrelil päť nemeckých lietadiel. Termín *eso* neskôr prešiel aj do iných oblastí (napr. ponorkové eso).

Počas druhej svetovej vojny, niektoré letectvá uznávali čiastkové úspechy dosiahnuté v skupine, čo malo za následok aj počty zostrelov, ktoré boli zaznamenané v desatinných číslach ako 11½ alebo 26,83. Niektoré nižšie veliteľstvá amerického letectva uznávali ako zostrely aj lietadlá zničené na zemi ako rovnocenné úspechom vo vzduchu. V Sovietskom zväze rozlišovali medzi samostatným zostrelom a zostrelom v skupine podobne ako v Japonsku. Cez vojnu boli celkovo najúspešnejší letci Luftwaffe. Dvaja z nich Gerhard Barkhorn a Erich Hartmann získali počas vojny viac než 300 zostrelov.

|  |  |
| --- | --- |
|  | Letecký portál Biografický portál |

## Iné projekty

Commons* Commons ponúka multimediálne súbory na tému **Letecké eso**